CELEX: 32014D0221
Language: et
Date: 2014-04-14 00:00:00
Title: Nõukogu otsus, 14. aprill 2014, mis käsitleb Marrakechi lepingu (avaldatud teostele juurdepääsu lihtsustamise kohta nägemispuudega või muu trükikirja lugemise puudega isikutele) Euroopa Liidu nimel allkirjastamist

17.4.2014   
            
            
               ET
            
            
               Euroopa Liidu Teataja
            
            
               L 115/1
            
         NÕUKOGU OTSUS,
   14. aprill 2014,
   mis käsitleb Marrakechi lepingu (avaldatud teostele juurdepääsu lihtsustamise kohta nägemispuudega või muu trükikirja lugemise puudega isikutele) Euroopa Liidu nimel allkirjastamist
   (2014/221/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikleid 114 ja 207 koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Alates 22. jaanuarist 2011 on liit nõukogu otsuse 2010/48/EÜ (1) kohaselt seotud ÜRO puuetega inimeste õiguste konventsiooniga ning selle sätted on saanud Euroopa Liidu õiguskorra lahutamatuks osaks.
            
         
               (2)
            
            
               26. novembril 2012 andis nõukogu komisjonile loa pidada Euroopa Liidu nimel Maailma Intellektuaalse Omandi Organisatsioonis läbirääkimisi rahvusvahelise lepingu üle, milles käsitletakse trükikirja lugemise puudega inimeste paremat juurdepääsu raamatutele.
            
         
               (3)
            
            
               Läbirääkimised viidi edukalt lõpule 17.–28. juunil 2013 Marrakechis peetud diplomaatilisel konverentsil ning Marrakechi leping avaldatud teostele juurdepääsu lihtsustamise kohta nägemispuudega või muu trükikirja lugemise puudega isikutele („Marrakechi leping”) võeti vastu 27. juunil 2013.
            
         
               (4)
            
            
               Marrakechi lepinguga kehtestatakse rahvusvahelised eeskirjad, mis tagavad riiklikul tasandil nägemispuudega või muu trükikirja lugemise puudega isikute jaoks autoriõiguse piirangud või erandid ning võimaldavad piiriüleselt vahetada avaldatud teoste nägemispuudega inimestele suunatud eksemplare, mis on valmistatud autoriõiguse piirangute või erandite alusel.
            
         
               (5)
            
            
               Marrakechi lepingule saavad alla kirjutada lepingu osaliseks saamise tingimustele vastavad osalised ühe aasta jooksul pärast selle vastuvõtmist. Sellele tuleks liidu nimel alla kirjutada liidu pädevusse kuuluvates küsimustes, eeldusel et see sõlmitakse hilisemal kuupäeval,
            
         ON VASTU VÕTNUD KÄESOLEVA OTSUSE:
   Artikkel 1
   Marrakechi lepingule (avaldatud teostele juurdepääsu lihtsustamise kohta nägemispuudega või muu trükikirja lugemise puudega isikutele) (2) allakirjutamiseks antakse liidu nimel luba, eeldusel et see sõlmitakse.
   Artikkel 2
   Nõukogu eesistujal on õigus nimetada isik(ud), kes on volitatud Marrakechi lepingule liidu nimel alla kirjutama.
   Artikkel 3
   Käesolev otsus jõustub selle vastuvõtmise päeval.
   
      Luxembourg, 14. aprill 2014
      
         
            Nõukogu nimel
         
         
            eesistuja
         
         A. TSAFTARIS
      
   
   
      (1)  Nõukogu 26. novembri 2009. aasta otsus 2010/48/EÜ Ühinenud Rahvaste Organisatsiooni puuetega inimeste õiguste konventsiooni sõlmimise kohta Euroopa Ühenduse nimel (ELT L 23, 27.1.2010, lk 35).
   
      (2)  Marrakechi lepingu tekst avaldatakse koos selle sõlmimise otsusega.